La política d'ajuts i subvencions del Departament d'Educació, adreçada al conjunt dels agents de la comunitat educativa, esdevé un instrument essencial per assolir les finalitats i els objectius de les polítiques públiques, concretades per l'acció de govern.
Els ajuts que convoca anualment aquest Departament, en les seves diferents modalitats, tenen l'objecte d'incentivar la realització d'activitats que són en essència d'interès general o social, i de facilitar-ne l'accés.
Aquesta política d'ajuts i subvencions es concep amb una doble vessant.
D'una banda, la concessió d'ajuts que permetin compensar les situacions individuals i facilitar l'accés a serveis bàsics o complementaris en l'educació es concep com un autèntic dret individual.
Això és, garantir la igualtat d'oportunitats i la cohesió social.
D'altra banda, es concep com un deure de l'Administració i de la societat civil en el seu conjunt, la promoció i la incentivació d'activitats i programes que afegeixin valor al sistema educatiu de Catalunya.
Atès l'important volum de convocatòries anuals d'ajuts i subvencions, el Departament d'Educació ha cregut convenient revisar-ne l'actual model de gestió, amb l'objectiu de dotar-lo d'una eficàcia més gran en la seva execució, una més gran transparència i simplicitat en la informació, així com d'una visió orientada al ciutadà usuari, per tal de permetre-li una planificació anticipada i millorar les seves relacions amb l'Administració, evitant-li la presentació de documentació reiterada, i facilitant-li les relacions per mitjans telemàtics.
Així mateix, les necessitats de planificació de les administracions públiques i l'obligació de garantir la publicitat, l'eficàcia, l'eficiència i la transparència, dins el nou marc normatiu establert per la Llei 38/2003, de 17 de novembre, general de subvencions, i l'obligació d'aprovar un pla estratègic de subvencions, aconsella modificar el sistema tradicional de gestió dels ajuts.
Per contribuir a l'assoliment dels objectius indicats, el Departament d'Educació ha organitzat la seva activitat de foment en 5 línies d'actuació, en funció dels beneficiaris potencials que conformen la comunitat educativa, i que en són: les famílies i l'alumnat, els centres educatius, el professorat, les diverses entitats i associacions i l'Administració local.
Els diversos programes que integren cadascuna de les línies d'actuació defineixen les diferents activitats i projectes que se subvencionen.
No obstant això, i per un període transitori, hi haurà algunes convocatòries al llarg del 2008 que es publicaran unilateralment sense integrar-se dins la línia de beneficiari potencial corresponent, essencialment per la necessitat de garantir el seu bon funcionament i objectiu, i per tal de no afectar els possibles sol·licitants ni endarrerir el procés.
Un cop assolit aquest objectiu, la convocatòria que correspongui s'integrarà a la línia d'actuació corresponent en el següent exercici.
El resultat d'aquesta tasca ha estat l'elaboració d'unes bases generals reguladores de cadascuna de les línies d'ajut i subvenció i de les bases específiques dels respectius programes, que es convocaran al llarg de l'any.
A aquest efecte, mitjançant aquesta Ordre s'aproven les bases generals de la línia d'ajuts i subvencions destinada al professorat, i les específiques del programa d'ajuts per a la realització d'activitats de formació i perfeccionament en llengües estrangeres, i s'obre la convocatòria pública per a la concessió d'aquests ajuts.
D'acord amb això, i de conformitat amb el que preveu el Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya i els preceptes bàsics de la Llei 38/2003, de 17 de novembre, general de subvencions, quant a la participació del professorat de centres educatius privats concertats i dels de titularitat municipal,
S'aproven les bases generals que regulen el procediment de concessió dels diversos ajuts i subvencions que gestiona el Departament d'Educació destinats al professorat, les quals consten a l'annex 1 d'aquesta Ordre.
S'aproven les bases específiques del programa d'ajuts al professorat de nivell no universitari i als cossos d'inspecció, per a la realització d'activitats de formació i perfeccionament en llengües estrangeres, les quals consten a l'annex 2 d'aquesta Ordre.
S'obre la convocatòria pública per a l'any 2008, per a la concessió dels ajuts del programa que consta a l'annex 2 d'aquesta Ordre, el qual es regeix per les bases generals i específiques que s'hi aproven.
Contra aquesta Ordre, que exhaureix la via administrativa, les persones interessades poden interposar recurs contenciós administratiu davant la Sala Contenciosa Administrativa del Tribunal Superior de Justícia de Catalunya, en el termini de dos mesos a comptar des de l'endemà de la seva publicació al DOGC, segons el que preveu l'article 46.1 de la Llei 29/1998, de 13 de juliol, reguladora de la jurisdicció contenciosa administrativa.
Així mateix, poden interposar potestativament recurs de reposició, previ al recurs contenciós administratiu, davant del conseller d'Educació, en el termini d'un mes a comptar des de l'endemà la seva publicació al DOGC, segons el que estableixen els articles 115 i 116 de la Llei 30/1992, de 26 de novembre, de règim jurídic de les administracions públiques i del procediment administratiu comú, o qualsevol altre recurs que considerin convenient per a la defensa dels seus interessos.
Bases generals.1 Objecte i principis generals del procediment
1.1 L'objecte d'aquestes bases és regular el procediment de concessió d'ajuts i subvencions adreçats al professorat, per a la realització d'activitats pròpies en l'àmbit competencial del Departament d'Educació.
1.2 El procediment de concessió és el de concurrència competitiva, i s'inicia l'endemà de la publicació de la convocatòria al DOGC.
1.3 El període d'execució de l'activitat objecte de la subvenció és el de l'any de presentació de la sol·licitud, d'acord amb la convocatòria, sense perjudici del que estableixin les bases específiques de cada programa.
1.4 El procediment de convocatòria es tramita i resol pels òrgans del Departament d'Educació que siguin competents per raó de la matèria, d'acord amb la normativa organitzativa vigent en el moment de publicar-se la convocatòria.
Les bases específiques de cada programa determinen l'òrgan competent per tramitar i resoldre en cada cas.
1.5 Les bases específiques de cada programa concreten el termini màxim per notificar i resoldre la sol·licitud, que no podrà excedir dels 6 mesos, comptats des de l'endemà de la data de finalització del termini de presentació de sol·licituds.
En el cas que les bases específiques no n'estableixin un altre, el termini és de 3 mesos..2 Beneficiaris
Pot optar als ajuts i subvencions el professorat, en els termes previstos a les bases específiques de cada programa..3 Requisits dels beneficiaris
Sens perjudici del que estableixin les corresponents bases específiques, el professorat dels centres públics municipals i el professorat dels centres privats concertats haurà de complir, en tot cas, els requisits següent:
a) Estar al corrent d'obligacions tributàries davant l'Estat i la Generalitat, i de les obligacions davant la Seguretat Social.
c) Estar al corrent de pagament d'obligacions per reintegrament de subvencions..4 Sol·licituds
4.1 El termini de presentació de sol·licituds és el que estableixin les bases específiques de cada programa.
4.2 Les sol·licituds es presentaran preferentment de manera telemàtica de la manera que preveuen les bases específiques, i davant de l'òrgan que s'hi estableixi.
4.3 Les sol·licituds també es poden presentar directament o per qualsevol dels mitjans que estableix l'article 38.4 de la Llei 30/1992, de 26 de novembre, de règim jurídic de les administracions públiques i del procediment administratiu comú.
En el cas que s'opti per presentar la sol·licitud en una oficina de correus, es farà en sobre obert perquè la sol·licitud sigui datada i segellada pel personal de l'oficina de correus abans de ser certificada.
4.4 La sol·licitud, sense perjudici del que disposin les bases específiques corresponents, ha d'anar acompanyada de la següent documentació general:
a) Declaració jurada on es faci constar que no es perceben altres subvencions, ajuts, ingressos o recursos per la mateixa finalitat d'altres entitats públiques o privades.
En cas contrari, detall de les altres fonts de finançament de l'activitat.
b) Declaració responsable d'estar al corrent d'obligacions tributàries i de la Seguretat Social.
La presentació de la sol·licitud de l'ajut o subvenció implica l'autorització a l'Administració de la Generalitat per a la comprovació d'ofici de les dades corresponents al compliment de les obligacions tributaries amb l'Estat i la Generalitat mateixa, d'acord amb el que estableixen els apartats 3 i 4 de l'article 24 de la Llei 5/2007, de 4 de juliol, de mesures fiscals i financeres.
Si el sol·licitant denega el consentiment, haurà d'aportar ell mateix els certificats acreditatius d'estar al corrent de les obligacions tributàries.
c) Declaració responsable de no trobar-se en cap dels supòsits previstos a l'article 13 de la Llei 38/2003, de 17 de novembre, general de subvencions, que impedeixen per ser beneficiari de la subvenció o l'ajut.
4.5 Si la sol·licitud no compleix els requisits que s'estableixen als apartats anteriors es requerirà l'interessat perquè en un termini de 10 dies hàbils, improrrogables, esmeni el defecte o aporti els documents preceptius, amb la indicació que si no ho fa així es considerarà que desisteix de la seva petició, i s'arxivarà la sol·licitud sense cap més tràmit.
4.6 La presentació de la sol·licitud implica l'acceptació de les bases.
4.7 Qualsevol falsedat en les dades que es facin constar a la sol·licitud comportarà l'exclusió del sol·licitant..5 Obligacions generals dels beneficiaris i control
Són obligacions dels beneficiaris:
a) Complir l'objectiu, executar el projecte, exercir l'activitat o adoptar el comportament que fonamenta la concessió de les subvencions.
b) Justificar davant l'òrgan concedent el compliment dels requisits i condicions, i també la realització i el compliment de la finalitat que determinin la concessió o el gaudi de la subvenció, d'acord amb el que preveuen les bases generals i específiques.
c) Sotmetre's a les actuacions de comprovació que efectui l'òrgan concedent i aportar tota la informació que li sigui requerida a l'efecte.
d) Conservar els documents justificatius de l'aplicació dels fons rebuts, inclosos els documents electrònics, mentre puguin ser objecte de les actuacions de comprovació i control.
e) Procedir al reintegrament dels fons percebuts en els casos que preveu l'article 37 de la Llei 38/2003, de 17 de novembre, general de subvencions, i els articles 99 i següents del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya.
f) Facilitar tota la informació que els requereixin el Departament de d'Educació, la Intervenció de la Generalitat, la Sindicatura de Comptes o altres òrgans competents de conformitat amb les normes legals vigents.
g) Informar a l'òrgan concedent de la subvenció, de qualsevol contracte o conveni signat per a la gestió de l'activitat subvencionada entre el beneficiari i qualsevol entitat pública o privada.
h) Presentar a l'òrgan competent les propostes de canvi que es pugui produir o es produeixi en l'activitat o el projecte subvencionat.
Aquestes propostes hauran d'anar acompanyades de memòries justificatives.
La proposta es considerarà desestimada si no s'ha notificat la resolució corresponent en el termini de dos mesos des de la data d'entrada de la proposta en el Departament d'Educació.
i) No superar, en concurrència amb altres subvencions, ajuts, ingressos o recursos, el 100% del cost de l'activitat subvencionada, d'acord amb el que preveu l'article 19.3 de la Llei 38/2003, de 17 de novembre, general de subvencions.
j) Comunicar a l'òrgan concedent l'obtenció d'altres subvencions, ajuts, ingressos o recursos que financin les activitats subvencionades.
Aquesta comunicació s'ha d'efectuar tan aviat com es conegui, i en tot cas, abans de la justificació de l'aplicació donada als fons percebuts.
k) Fer pública la col·laboració del Departament d'Educació en la documentació que generin els programes subvencionats, fent-hi constar l'expressió:.Amb el suport del Departament d'Educació...6 Comissió i criteris de valoració
6.1 La Comissió de valoració és l'òrgan col·legiat al qual pertoca encarregar-se del desenvolupament del procés de selecció d'activitats i projectes a subvencionar, i la seva composició s'estableix a les bases específiques de cada programa.
6.2 La comissió de valoració té les funcions d'aplicar les bases, examinar els expedients de sol·licitud en funció dels criteris de valoració prioritària establerts a les bases específiques, resoldre incidències, si n'hi ha, i elaborar les propostes de resolució corresponents.
6.3 Els membres de la comissió es troben sotmesos a les causes d'abstenció i recusació que estableixen els articles 28 i 29 de la Llei 30/1992, de 26 de novembre, de règim jurídic de les administracions públiques i del procediment administratiu comú..7 Resolució de la convocatòria
7.1 Les bases específiques determinen l'òrgan competent per a la seva resolució.
7.2 La resolució indicarà si exhaureix o no la via administrativa, els possibles recursos que s'hi podran interposar, els òrgans davant els quals es podran interposar, i els terminis per fer-ho.
7.3 En qualsevol cas, les sol·licituds presentades s'entendran desestimades si no hi recau resolució expressa en el termini de sis mesos des de l'endemà de la finalització del termini de presentació de les sol·licituds..8 Publicació de la resolució
Sens perjudici del que disposen les bases específiques dels diferents programes, la resolució de concessió es fa pública al tauler d'anuncis de la seu central del Departament d'Educació i als dels serveis territorials corresponents.
Així mateix, les subvencions concedides per un import igual o superior a 3.000,00 euros es publiquen al DOGC..9 Import, justificació i abonament
9.1 La resolució que atorga la subvenció determina l'import que se subvenciona, i si amb l'aportació se subvenciona una quantitat independent de l'import total del programa i activitat, o un percentatge del cost.
9.2 L'ens gestor tindrà en compte altres subvencions, ajuts, ingressos o recursos que hagi rebut o pugui rebre el beneficiari per a l'activitat subvencionada, de manera que la suma de les quantitats atorgades no podrà superar en cap cas el 100% del cost de l'activitat subvencionada.
9.3 La quantitat atorgada es pagarà quan, a judici de l'òrgan gestor, s'hagi justificat adequadament l'aplicació del total a l'activitat subvencionada, en els termes que estableixin les bases específiques de cada programa i sens perjudici del que preveuen aquestes bases generals.
9.4 Els beneficiaris que estiguin obligats, hauran de presentar, previament al pagament, el certificat acreditatiu d'estar al corrent de les obligacions amb la Seguretat Social.
9.5 El termini per justificar el compliment de l'obligació s'estableix a les bases específiques de cada programa.
9.6 Per poder concórrer a les convocatòries següents, cal haver efectuat la justificació corresponent del que es va obtenir en exercicis anteriors..10 Nul·litat, anul·labilitat i reintegrament
10.1 L'òrgan competent pot declarar la nul·litat o anul·labilitat de la resolució de concessió de la subvenció i exigir el retorn de les quantitats percebudes en els supòsits previstos per l'article 37 de la Llei 38/2003, de 17 de desembre, general de subvencions, i en tot allò no previst per aquest, per l'article 99 del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya.
10.2 Quan el beneficiari de la subvenció concedida no justifiqui la totalitat de la despesa, s'entendrà que la resolució de concessió resta parcialment sense efecte en la quantitat no justificada, sempre que això no comporti l'incompliment de la seva finalitat.
10.3 La inexactitud de les dades aportades o l'incompliment per part de les persones beneficiàries d'alguna de les obligacions que es deriven de la concessió de l'ajut o subvenció, pot donar lloc a la revocació de l'import atorgat.
10.4 L'òrgan concedent iniciarà un procediment de reintegrament de les prestacions econòmiques i ajuts concedits i abonats indegudament.
El procediment de reintegrament es tramitarà d'acord amb el que preveu l'article 100 del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya..11 Caràcter de les subvencions
11.1 Les subvencions que es puguin concedir estan subjectes a limitació pressupostària i no generen cap dret de continuïtat en l'assignació de finançament als destinataris per a exercicis successius.
11.2 Les subvencions concedides se sotmetran al règim fiscal vigent en el moment del seu atorgament..12 Control
El Departament d'Educació pot inspeccionar el desenvolupament dels programes i les actuacions subvencionades per tal de comprovar el compliment de l'objecte de la subvenció.
Programa d'ajuts al professorat de nivell no universitari i als cossos d'inspecció, per a la realització d'activitats de formació i perfeccionament en llengües estrangeres..1 Objecte
1.1 És l'objecte d'aquests ajuts fomentar, dintre del Pla de formació permanent del Departament d'Educació, actuacions específiques per a l'aprenentatge i perfeccionament de les llengües estrangeres, orientades a la millora de la pràctica docent i a l'adquisició de nous coneixements en aquesta àrea, adreçades tant al professorat especialista en llengües estrangeres, com a aquell que imparteix altres matèries.
El període subvencionat és el que correspon a l'any 2008.
1.2 Els ajuts ofertats són per als següents conceptes:
a) Es convoquen 883 places per realitzar activitats de formació i perfeccionament en llengües estrangeres adreçades al professorat de nivell no universitari i als cossos d'inspecció de Catalunya, que es realitzaran a Catalunya, Alemanya, França, Gran Bretanya, Irlanda, Itàlia i Nova Zelanda.
Aquestes activitats són les que consten al catàleg que és a disposició de les persones interessades a la web http://xtec.cat/formacio.
La concessió d'una plaça comporta, si són activitats que es fan a Catalunya, la matrícula gratuïta.
En el cas que es tracti de places a l'estranger, la matrícula, l'allotjament i part de la manutenció seran a càrrec del Departament d'Educació.
b) Es convoquen ajuts per cobrir les despeses de desplaçament derivades de la participació en les activitats de formació i perfeccionament en llengües estrangeres, a les persones que obtinguin alguna de les places esmentades..2 Beneficiaris i requisits generals
2.1 Podrà concórrer a aquests ajuts el professorat de Catalunya que compleixi els requisits generals establerts en aquesta convocatòria i que es trobi en alguna de les situacions següents:
a) Estar en servei actiu en centres educatius públics de nivell no universitari.
b) Estar en servei actiu en serveis educatius.
c) Prestar serveis en un centre educatiu privat concertat i que estigui en nòmina de pagament delegat.
d) Estar en servei actiu en una unitat orgànica del Departament d'Educació.
e) Estar en servei actiu en cossos d'inspecció educativa.
2.2 Les persones beneficiàries hauran de disposar de la conformitat del/de la director/a del centre educatiu o del servei educatiu, del/de la cap de la unitat orgànica del Departament d'Educació o el/la inspector/a en cap dels serveis territorials, segons correspongui.
2.3 En el cas que se sol·liciti algun curs a l'estranger, cal no haver gaudit de cap beca o estada a l'estranger del Departament d'Educació, o de l'Acció Comenius 2.2.C, o de l'Acció Grundtvig 3 de la segona fase del Programa Sòcrates, o del programa de mobilitat individual del Programa d'Aprenentatge Permanent de la Unió Europea durant els cursos 2004-2005, 2005-2006 o 2006-2007.
2.4 Cadascuna de les activitats té unes característiques específiques i s'adreça a un perfil determinat de destinataris.
Per tant, les persones candidates, abans de presentar la seva sol·licitud, hauran de consultar el catàleg esmentat per tal de conèixer les característiques i requisits específics.
2.5 El professorat de centres públics municipals i de centres privats concertats ha de complir també els requisits que preveu la base general 3..3 Import i partida
3.1 La despesa derivada de la concessió dels ajuts per a desplaçaments serà d'un import total màxim de 120.000,00 euros, dels quals 111.600,00 euros es finançaran amb càrrec a la posició pressupostària D/226001100/4260, i els 8.400,00 euros restants aniran a càrrec de l'aplicació D/480000100/4260 del centre gestor EN07, del pressupost de la Generalitat de Catalunya per a l'any 2008.
Aquesta distribució podrà ser modificada en funció de les sol·licituds estimades i del pressupost disponible.
3.2 Les despeses derivades de l'adjudicació de les places per realitzar les activitats de formació i perfeccionament en llengües estrangeres es concretaran i vehicularan mitjançant els expedients de despesa corresponents amb les diverses entitats organitzadores, per un import total de 674.925,49 euros, dels quals 657.535,49 euros aniran a càrrec de la posició pressupostària EN07 D/226001100/4260 i 17.390,00 euros a càrrec de la posició pressupostària EN07 D/231000100/4260 del pressupost de la Generalitat de Catalunya per a 2008..4 Sol·licituds i documentació
4.1 El termini de presentació de sol·licituds és de 15 dies naturals a comptar des de l'endemà de la publicació d'aquesta Ordre al DOGC.
4.2 Les sol·licituds s'adreçaran al director general d'Innovació i es podran formalitzar per via telemàtica, mitjançant l'adreça d'Internet http://xtec.cat/formacio, o bé en suport paper.
L'aplicació informàtica per poder fer la sol·licitud telemàtica estarà a disposició de les persones interessades a l'adreça d'Internet esmentada a la base 5.
Una vegada emplenat i comprovat el contingut de la sol·licitud, aquesta es trametrà per mitjans telemàtics, dins el termini establert, seguint les instruccions que proporcionarà la mateixa aplicació.
Així mateix, es podrà trametre mitjançant fax, dins del mateix termini, el certificat a què fa referència la base 4.3.d), seguint les instruccions que proporcionarà l'esmentada aplicació.
En el cas de no estar d'acord amb els mèrits que surten reflectits a la sol·licitud telemàtica o voler afegir-ne d'altres, les persones participants hauran d'especificar-ho en l'espai previst amb aquesta finalitat, imprimir la sol·licitud i presentar-la, juntament amb la documentació acreditativa (original o fotocòpia compulsada, segons el cas), dins el termini establert i a qualsevol dels llocs especificats a les bases generals d'aquesta convocatòria per a la presentació de sol·licituds.
4.2.2 Sol·licitud formalitzada en suport paper.
Les persones participants que així ho desitgin, podran presentar la sol·licitud, acompanyada de la documentació que consta a la base 4.3, als llocs especificats a les bases generals.
4.3 Cal adjuntar a la sol·licitud els documents següents:
a) La documentació acreditativa dels mèrits que no consten als arxius informàtics del Departament d'Educació, o bé que, tot i constar-hi, no s'hi estigui d'acord, a la qual s'adjuntarà una llista numerada de la documentació presentada, seguint la numeració de l'annex 1 d'aquestes bases específiques.
b) Els documents acreditatius específics per a determinats cursos, d'acord amb el que s'indica al catàleg d'activitats.
c) En el cas del professorat destinat en centres públics de titularitat municipal, certificat de la direcció o de la secretaria del centre que acrediti que la persona participant està en servei actiu.
d) Certificat de conformitat de la direcció del centre educatiu o del servei educatiu, del/de la cap de la unitat orgànica del Departament d'Educació o el/la inspector/a en cap dels serveis territorials, segons correspongui.
4.4 Es podran sol·licitar fins a cinc activitats de formació d'entre les que consten al catàleg, de les quals només tres poden ser activitats a l'estranger.
En cas que no es respecti aquesta previsió, no es tindrà en compte la sol·licitud per a les altres activitats.
En cap cas no es concedirà més d'una de les activitats sol·licitades..5 Informació
Tota la informació relativa a aquest programa d'ajuts estarà disponible a l'adreça electrònica http://xtec.cat/formacio..6 Criteris de valoració de les sol·licituds
6.1 Es donarà prioritat al professorat que participi en el pla experimental de llengües estrangeres i al professorat que demani activitats que tinguin relació amb l'aplicació del projecte de centre.
6.2 Per a l'atorgament de les places es valorarà la idoneïtat dels aspirants a partir dels mèrits acreditats d'acord amb el barem que consta a l'annex 1 d'aquestes bases específiques.
Així mateix, per a determinats cursos, segons consta al catàleg d'activitats, es durà a terme un test de nivell eliminatori en les dates que s'hi especifiquen.
La no-presentació, sense justificació, al test de nivell esmentat, s'entendrà com a renúncia a aquesta plaça per part de la persona interessada.
6.3 Per accedir a un curs a l'estranger caldrà haver obtingut un mínim de 3 punts en el barem de mèrits.
6.4 En cas d'empat entre sol·licitants, la preferència s'establirà pels criteris següents:
a) Major puntuació en l'apartat prioritats de l'annex 1 d'aquest programa.
b) Major puntuació en el punt 2 de l'apartat mèrits docents de l'annex 1 d'aquest programa.
c) Major puntuació en el punt 1 de l'apartat mèrits docents de l'annex 1 d'aquest programa.
d) Major puntuació en el punt 11 de l'apartat mèrits docents de l'annex 1 d'aquest programa..7 Resolució de la convocatòria
7.1 Es delega en el director general d'Innovació la competència per resoldre la convocatòria, a proposta de la comissió qualificadora que estarà formada pels membres següents:
El subdirector general de Formació i Desenvolupament del Personal Docent, de la Direcció General d'Innovació, o la persona en qui delegui, que actuarà com a president.
La cap de Servei de Formació del Personal Docent, o la persona en qui delegui.
Dos inspectors/es d'Educació, designats pel director general d'Innovació.
Dues persones tècniques del Servei de Formació del Personal Docent, una de les quals actuarà com a secretària.
7.2 Aquesta comissió podrà entrevistar els candidats per comprovar el grau de domini de la llengua corresponent.
7.3 La comissió de selecció farà pública als taulers d'anuncis de la seu central del Departament d'Educació, dels seus serveis territorials i a l'adreça d'Internet abans esmentada, la llista provisional de sol·licituds admeses, no admeses i excloses.
7.4 Les persones interessades podran presentar reclamacions contra aquesta llista provisional davant la comissió de selecció durant un termini de cinc dies hàbils a comptar de l'endemà de la seva publicació als taulers d'anuncis esmentats.
7.5 Les reclamacions presentades s'estimaran o es desestimaran en la resolució del director general d'Innovació d'aprovació de la llista definitiva de sol·licituds admeses, no admeses i excloses, que es farà pública als llocs previstos a les bases generals i a l'adreça d'Internet esmentada a la base 5..8 Renúncia
Quan, per circumstàncies imprevistes i justificades, les persones seleccionades es vegin obligades a renunciar a la plaça adjudicada, ho hauran de comunicar a la Direcció General d'Innovació en el termini més breu que sigui possible..9 Reunió preparatòria
Totes les persones seleccionades per participar als cursos a l'estranger hauran d'assistir a una reunió preparatòria a Barcelona, en el lloc i en la data que s'indicarà a la resolució d'aprovació de la llista definitiva de sol·licituds admeses, no admeses i excloses..10 Quantia dels ajuts per desplaçaments i justificació
10.1 Els ajuts per despeses de desplaçament no cobriran en cap cas el 100% de la despesa, sinó el percentatge que estableixi la comissió, en funció de l'import total destinat a aquesta convocatòria i de les sol·licituds admeses.
Els ajuts podran ser d'un màxim de 270,00 euros per persona, excepció feta dels cursos realitzats a Nova Zelanda en què l'import màxim serà de 2.000,00 euros per persona.
Per a les activitats que es fan a Catalunya només s'atorgaran ajuts per a desplaçaments quan s'hagin recorregut més de 350 km durant tota l'activitat.
10.2 Per a la percepció dels ajuts per desplaçament caldrà presentar a la Direcció General d'Innovació, abans del dia 30 de setembre de 2008, la documentació següent:
a) Per als cursos a Catalunya: un justificant dels desplaçaments segons el model que es facilitarà als assistents als cursos.
En el cas d'haver utilitzat transport públic, caldrà presentar, a més a més, els originals dels justificants de les despeses.
b) Per als cursos a l'estranger: un justificant dels desplaçaments segons el model que es facilitarà als assistents als cursos, una fotocòpia compulsada del certificat d'assistència al curs i els justificants originals de les despeses d'autopistes i gasolina en el cas d'haver utilitzat transport privat, o els justificants originals corresponents en el cas d'haver utilitzat transport públic.
c) En qualsevol dels casos previstos a les lletres a) i b) anteriors, el professorat de centres públics municipals i el professorat de centres privats concertats ha d'aportar el certificat acreditatiu d'estar al corrent d'obligacions amb la Seguretat Social.
10.3 Els ajuts es faran efectius en un sol lliurament, un cop s'hagi dut a terme l'activitat formativa i s'hagi presentat la documentació justificativa corresponent.
10.4 Els documents acreditatius originals presentats per les persones sol·licitants es podran recollir a petició de la persona interessada durant els mesos de novembre i desembre de 2008.
Una vegada transcorregut aquest termini, s'entendrà que renuncien a recuperar-los..11 Qüestionari de valoració de l'activitat
Per a totes les activitats realitzades, caldrà presentar a la Subdirecció General de Formació Permanent i Desenvolupament del Personal Docent, el qüestionari de valoració corresponent segons el model lliurat a cada participant.
Un mateix mèrit no pot ser puntuat en més d'un apartat dels que s'estableixen en aquest annex.
Professorat d'un centre que participi en el pla experimental de llengües estrangeres: 2 punts.
Documentació acreditativa: certificat de la direcció del centre conforme participa en el pla experimental de llengües estrangeres.
Professorat que demani activitats que tinguin relació amb l'aplicació del projecte educatiu de centre: 1 punt.
Documentació acreditativa: certificat de la direcció del centre.
Professorat que participi durant el curs 2007-2008 a l'activitat de formació.L'Ensenyament de l'anglès a l'educació infantil i primària., organitzada per la Subdirecció General de Formació i Desenvolupament del Personal Docent: 1 punt.
Antiguitat, fins a un màxim de 3 punts.
Per cada curs acadèmic com a docent o inspector: 0,5 punts; per cada curs acadèmic en el cos de catedràtics: 0,25 punts.
Documentació acreditativa: certificat de la direcció dels centres on s'ha exercit la docència o full de serveis.
Antiguitat com a docent de la llengua a la qual s'opta, o com a inspector de l'àrea de llengües estrangeres: 0,5 punts per curs acadèmic, fins a un màxim de 3 punts.
Documentació acreditativa: certificat de la direcció dels centres on s'ha impartit la llengua.
Per al professorat que imparteix educació infantil i primària: capacitació en la llengua a la qual s'opta: 1,5 punts.
Documentació acreditativa: fotocòpia compulsada de la resolució de reconeixement de la capacitació.
Per al professorat d'educació secundària, d'escoles oficials d'idiomes o d'inspectors, per pertànyer al cos de catedràtics: 0,5 punts.
Documentació acreditativa: fotocòpia compulsada del nomenament o de la credencial acreditativa de la condició.
Per al professorat que imparteix educació infantil i primària: títol de llicenciat en filologia romànica o anglogermànica, depenent de la llengua a la qual s'opti: 1 punt.
Títol de doctor en filologia romànica o anglogermànica, depenent de la llengua a la qual s'opti: 1 punt.
Altres titulacions relacionades amb la llengua a la qual s'opta: fins a 1 punt.
Només es tindrà en compte la titulació de nivell més elevat.
Documentació acreditativa: fotocòpia compulsada de les titulacions.
Participació en activitats de formació de 15 hores o més, relacionades amb la llengua a la qual s'opta: fins a 3 punts.
Docència, coordinació o direcció d'activitats de perfeccionament per a professorat d'anglès, francès, alemany o italià: fins a 1,50 punt.
Publicacions i investigacions entorn de l'ensenyament de les llengües estrangeres i la seva metodologia: fins a 2 punts.
Documentació acreditativa: fotocòpia compulsada del sumari i l'autoria de les publicacions; si és un material inèdit, s'hi adjuntarà un certificat que n'acrediti l'autoria.
Per haver participat en projectes d'innovació promoguts o autoritzats pel Departament d'Educació entorn de l'ensenyament de les llengües estrangeres i la seva metodologia: fins a 2 punts.
Per a les places dels cursos a l'estranger, no haver gaudit mai de cap beca o estada a l'estranger del Departament d'Educació, de l'Acció Lingua B del Programa Sòcrates, de l'Acció Comenius 2.2.C o de l'Acció Grundtvig 3 de la segona fase del Programa Sòcrates o del programa de mobilitat individual Comenius del Programa d'Aprenentatge Permanent de la Unió Europea: 1 punt.